Kалі я быў маленькі, мы пайшлі з мамай на базар. Сустрэлі там нейкага п’янага дзядзьку, які боўтаўся-круціўся і казаў: “Дзе мая рука? Дзе мая нага?” Калі прыйшлі дадому, я стаў паўтараць тое самае. Такімі былі мае першыя тэатральныя крокі. Потым у школе настаўніца па літаратуры паклікала ўсіх у драмгурток. Мне далі ролю Сяргея Цюленіна ў “Маладой гвардыі”. Пасля апладысментаў я адчуў, як у мяне трапілі малекулы шчасця, і я стаў імкнуцца да гэтага зноў і зноў.